text: সম্প্রতি অনুষ্ঠিত মাস্টারকার্ড এক্সিলেন্স অ্যাওয়ার্ড ২০২১-এ তিনটি পুরস্কার পেয়েছে স্ট্যান্ডার্ড চার্টার্ড ব্যাংক। অ্যাওয়ার্ডগুলো হলো এক্সিলেন্স ইন মাস্টারকার্ড ক্রেডিট বিজনেস (দেশীয়) ২০২০-২১, এক্সিলেন্স ইন মাস্টারকার্ড ক্রেডিট বিজনেস (আন্তর্জাতিক) ২০২০-২১ ও এক্সিলেন্স ইন মাস্টারকার্ড কন্টাক্টলেস ২০২০-২১।
  মাস্টারকার্ড এক্সিলেন্স অ্যাওয়ার্ড অনুষ্ঠানে প্রধান অতিথি হিসেবে উপস্থিত ছিলেন পরিকল্পনামন্ত্রী এমএ মান্নান। বিশেষ অতিথি ছিলেন বাংলাদেশ ব্যাংকের নির্বাহী পরিচালক মো. খুরশিদ আলম। গেস্ট অব অনার হিসেবে বাংলাদেশে অবস্থিত মার্কিন দূতাবাসের চার্জ ডি'অ্যাফেয়ার্স হেলেন লাফেভ উপস্থিত ছিলেন। এছাড়া সংশ্লিষ্ট ব্যাংকের অন্যান্য ঊর্ধ্বতন কর্মকর্তা, ফিনটেক পার্টনার, বিশিষ্ট ব্যক্তিরাসহ দেশের বিভিন্ন মার্চেন্টরা অনুষ্ঠানে উপস্থিত ছিলেন।
  স্ট্যান্ডার্ড চার্টার্ড বাংলাদেশের ব্যবস্থাপনা পরিচালক ও রিটেইল ব্যাংকিংয়ের প্রধান সাব্বির আহমেদ বলেন, বাংলাদেশে প্রথম ক্রেডিট কার্ড চালুর মাধ্যমে শুরু থেকেই আমরা ব্যাংক খাতে অগ্রণী ভূমিকা পালন করে আসছি। আমাদের ক্লায়েন্টদের চাহিদা অনুযায়ী আমরা ক্রেডিট কার্ডের অফারগুলোকে বিস্তৃত পরিসরে সাজিয়েছি। আমি সত্যি আনন্দিত এ চ্যালেঞ্জিং বছরেও আমরা আবারো আমাদের কাজের শ্রেষ্ঠত্বের স্বীকৃতি পেয়েছি। এ অর্জনে আমাদের ক্লায়েন্ট, নিয়ন্ত্রক ও বৃহত্তর ইকোসিস্টেমের যথেষ্ট ভূমিকা রয়েছে। —বিজ্ঞপ্তি